FINNOMENA Market Alert: ตลาดหุ้นเอเชียร่วงแรง หลังเงินเฟ้อสหรัฐฯ สูงกว่าคาด - FINNOMENA
ตลาดหุ้นเอเชียร่วงแรง ถูกกดดันจาก Sentiment ตลาดหุ้นสหรัฐฯ หลังจากเมื่อวันอังคารที่ผ่านมา สหรัฐฯ ประกาศตัวเลข เงินเฟ้อเดือนสิงหาคม (CPI) ขยายตัว 8.3% (YoY)
14 ก.ย. 2565

ตลาดหุ้นเอเชียร่วงแรง ถูกกดดันจาก Sentiment ตลาดหุ้นสหรัฐฯ หลังจากเมื่อวันอังคารที่ผ่านมา สหรัฐฯ ประกาศตัวเลข เงินเฟ้อเดือนสิงหาคม (CPI) ขยายตัว 8.3% (YoY) ถึงแม้จะปรับลงมาจากเดือนก่อนหน้าแต่ยังคงสูงกว่าคาดการณ์ที่ 8.1% ขณะที่เงินเฟ้อพื้นฐาน (Core CPI) เพิ่มขึ้นเล็กน้อยจาก 5.9% สู่ระดับ 6.3% (YoY) และเพิ่มขึ้น 0.6% (MoM) โดยมีปัจจัยหลักมาจากราคาค่าเช่าบ้านและค่าใช้จ่ายทางการแพทย์ ซึ่งอาจทำให้ Fed จำเป็นต้องดำเนินนโยบายการเงินแบบตึงตัวต่อไปในการประชุมวันที่ 20-21 กันยายนนี้ เพื่อที่จะลดความร้อนแรงของเงินเฟ้อ
ส่งผลให้นักวิเคราะห์ และตลาดคาดการณ์ว่าจะมีโอกาสถึง 1 ใน 3 ที่ Fed จะปรับขึ้นดอกเบี้ยถึง 1.00% ในการประชุมสัปดาห์หน้า ซึ่งจะสร้างแรงกดดันต่อสินทรัพย์เสี่ยงอย่างต่อเนื่อง จากแนวโน้มเศรษฐกิจที่อาจชะลอตัวได้มากขึ้น ซึ่งส่งผลให้ตลาดหุ้นสหรัฐฯ ปรับตัวลง 4 – 5% ในคืนที่ผ่านมา และ Sentiment ดังกล่าวส่งผลเชิงลบให้ตลาดหุ้นเอเชียปรับตัวลง ดังนี้
– ดัชนี HSI ปรับตัวลง -2.52%
– ดัชนี Nikkei 225 ปรับตัวลง -2.18%
– ดัชนี TOPIX ปรับตัวลง -1.62%
– ดัชนี VN 30 ปรับตัวลง -1.39%
– ดัชนี CSI 300 ปรับตัวลง -0.96%
FINNOMENA Investment Team มองว่าในระยะสั้น Sentiment ของตลาดหุ้นทั่วโลกยังคงได้รับแรงกดดันจากการดำเนินนโยบายของ Fed และระยะเวลาข้างหน้ายังมีการลดขนาดงบดุล (QT) ที่เริ่มทำได้ตามเป้าหมายที่ Fed วางเอาไว้และเดือนกันยายนนี้เริ่มทำเต็มจำนวนเป็นขนาด 2 เท่าของช่วงก่อนหน้า รวมไปถึงแนวโน้มอัตราเงินเฟ้อที่อาจไม่ได้ชะลอตัวลงเร็วตามการคาดการณ์ของตลาด จึงยังคงมีมุมมองเชิงระมัดระวังในการลงทุน (Defensive) ตาม Recession Playbook
——————-  
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเอเชีย
แชร์บทความ: